கேள்வி: யானைக்கண் சேய் மாந்தரஞ் சேரல் இரும்பொறை என்பது என்ன?
பதில்: யானைக்கண் சேய் மாந்தரஞ் சேரல் இரும்பொறை என்பவர் சேர மன்னன் ஆவார். இவர் ''குடக்கோ இளஞ்சேரல் இரும்பொறை'' வழியில் வந்தவர். ''சேய்'' என்பது இந்த இரும்பொறையின் இயற்பெயராகும். தனது சிறு கண்ணைக் கொண்டு பருவுடலைத் தாங்கி நெறியறிந்து இயங்கும் யானை போலச் சிறு முயற்சி செய்து பெரும்பயன் விளைத்துக் கொள்ளும் சிறப்புடையன் என்பது போலும் கருத்துப்பட வரும் பெயரால், யானைக் கண் சேய் மாந்தரஞ்சேரல் இரும்பொறை என்று சிறப்பிக்கப்படுகிறார். இவர் குடவர் கோ என்றும் தொண்டியோர் அடுபொருநன் என்றும் குறிப்பிடப்படுகிறார். இவரைப் பற்றி குறுங்கோழியூர்க் கிழார், புறநானூறு பாடல் 17, 20 மற்றும் 22ஆம் பாடல்களில் குறிப்பிடப்படுகிறார்.